Държавен вестник, бр. 69, 2010 г., стр. 35

БРОЙ  69	
Д Ъ Р Ж А В Е Н  В Е С Т Н И К 	
СТР.  35  
б) намаляване продължителността на кате­
теризацията; 
в) използване на безопасни техники при 
поставяне и поддържане на уретрални катетри;
г) използване на подходящи материали. 
21.1.3. Основните рискови фактори от страна 
на пациента са:
а) женски пол; 
б) напреднала възраст; 
в) диабет;
г) колонизация на отвора на пикочния канал.
21.1.4. Критериите за диагнозата инфекция 
на пикочните пътища са посочени в раздел XI.
21.1.5. Превантивни мерки
21.1.5.1. Изисквания към персонала:
21.1.5.1.1. Катетеризирането се извършва 
само от лица, които са обучени в техниката 
за поставяне и изискванията за асептика и 
антисептика (Категория ІБ).
21.1.5.1.2. Задължително се извършва хигиен­
на дезинфекция на ръцете преди манипулация с 
катетър или дренажна система (Категория ІБ).
21.1.5.2. Изисквания за материалите, техни­
ката за поставяне и обгрижване на пациентите 
с уринарен катетър:
21.1.5.2.1. Постоянните катетри на пикочния 
мехур се поставят само при строга индикация 
и се отстраняват колкото може по-скоро (Ка­
тегория ІБ).
21.1.5.2.2. Извършва се тоалет на перинеал­
ната област преди манипулацията.
21.1.5.2.3. Използват се стерилни ръкавици, 
покривки, тампони (или стерилна пинсета в 
екстрени случаи, когато катетеризирането се 
извършва от едно лице), антисептик за де­
контаминиране на отвора на пикочния канал 
(спазва се времето за въздействие) и стерилен 
гел (Категория ІБ).
21.1.5.2.4. При продължителна катетеризация 
(>5 дни) на пикочния мехур и след по-големи 
оперативни интервенции се предпочитат супра­
пубичните постоянни катетри, като се взимат 
предвид противопоказанията (Категория ІБ).
21.1.5.2.5. При краткотраен дренаж (≤5 дни) 
се избира между постоянния трансуретрален 
катетър, супрапубичния катетър или строго 
асептичното, интермитиращо еднократно ка­
тетеризиране (Категория ІБ).
21.1.5.2.6. При поставяне на трансуретрален 
постоянен катетър на пикочния мехур за крат­
котраен дренаж (≤5 дни) може да се използва 
латексов катетър, ако е изключена алергия към 
латекс (Категория ІІ).
21.1.5.2.7. За продължителен дренаж се пред­
почитат силиконови катетри (Категория ІБ).
21.1.5.2.8. Използването на постоянни кате­
три с антимикробно покритие е с недоказана 
ефективност за профилактика на инфекциите 
(Категория ІІІ). Спазва се строга асептична 
техника по време на поставяне на катетъра 
или при други инвазивни урологични процедури 
(напр. цистоскопия, уродинамично тестване, 
цистография) (Категория ІБ).
21.1.5.2.9. Големината на катетъра трябва да 
е съобразена с размерите на Meatus urethrae­ 
(Категория ІБ).
21.1.5.2.10. За атравматична уретрална апли­
кация се използва стерилен обезболяващ лу­
брикант за еднократна употреба, който може 
да съдържа антисептик.
21.1.5.2.11. Използват се само стерилни 
затворени системи за отвеждане на урината 
(Категория ІА).
21.1.5.2.12. Катетърът и дренажната тръба не 
се разединяват (Категория ІА). Ако се налага 
разединяване, съединението се дезинфектира 
предварително (Категория ІБ).
21.1.5.2.13. Промивки и вливания се извърш­
ват само при урологична индикация, но не и 
за профилактика на инфекции (Категория ІБ).
21.1.5.2.14. За да се осигури оттичането на 
урината, трябва да се избягва прегъване на 
катетъра и дренажната система (Категория ІБ).
21.1.5.2.15. Колекторната торба трябва да 
виси свободно под нивото на пикочния мехур, 
без да се допира до пода (Категория ІБ).
21.1.5.2.16. Не се препоръчва интермитира­
щото прещипване на постоянния катетър преди 
отстраняването му с цел повишаване капацитета 
на пикочния мехур, респ. възстановяване на 
нормалния микционен ритъм (т. нар. тренировки 
на пикочния мехур) (Категория ІБ).
21.1.5.2.17. Тоалет на перинеалната област се 
извършва веднъж или два пъти дневно с вода 
и течен сапун, без добавка на антисептици. 
Избягва се дърпане на катетъра (Категория ІБ). 
Използват се еднократни нестерилни ръкавици 
(Категория ІБ).
21.1.5.2.18. Инкрустациите по катетъра в 
близост до отвора на пикочния канал се отстра­
няват внимателно с тампон, напоен с водороден 
пероксид (3%) (Категория ІІ).
21.1.5.2.19. Постоянните катетри на пикочния 
мехур не се сменят рутинно, а в зависимост от 
нуждата (напр. при обструкция, замърсяване и 
др.) (Категория ІБ).
21.1.5.3 Микробиологично изследване и 
употреба на антибиотици при катетеризация
21.1.5.3.1. Урина за микробиологично из­
следване се взема само от предвидените за 
целта места на дренажната система, в близост 
до пациента, след предварителна дезинфекция 
чрез забърсване (Категория ІБ).
21.1.5.3.2. Не се провежда антибиотична 
профилактика при поставяне или при поставен 
катетър (Категория ІБ).
21.2. Инфекции на хирургичното място 
(постоперативни раневи инфекции) 
21.2.1. Основни рискови фактори за развитие 
на постоперативни раневи инфекции:
а) общото състояние на пациента (възраст, 
режим на хранене, имуносупресия и др.);